комедийни истории за Митничари
Варненската пристанищна митница. Служителите на закона имат информация, че завръщащ се от Африка моряк носи в багажа си сто малки палми. Митничарите предвкусват приятно изживяване-все пак това са сто дръвчета, няма как да минат в графата "за лично ползване". Въпросният моряк влиза в залата и старшият митничар ехидно го пита:
 - Е, уважаеми, какво точно сме докарали от далечна Африка?
 Морякът мълчаливо подава попълнената митническа декларация. В нея пише: "Палмова горичка-1 брой".